ΚΑΝΟΝΙΣΜΟΣ (ΕΚ) αριθ. 2205/97 ΤΟΥ ΣΥΜΒΟΥΛΙΟΥ της 30ής Οκτωβρίου 1997 περί τροποποιήσεως του κανονισμού (ΕΟΚ) αριθ. 2847/93 για τη θέσπιση συστήματος ελέγχου της κοινής αλιευτικής πολιτικής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, σύμφωνα με το άρθρο 19δ του κανονισμού (ΕΟΚ) αριθ. 2847/93 (4), το Συμβούλιο οφείλει να αποφασίσει, μεταξύ άλλων, περί των μέτρων για την ανακοίνωση των αλιευμάτων 7

ότι το άρθρο 7 παράγραφος 4 του κανονισμού (ΕΚ) αριθ. 685/95 του Συμβουλίου, της 27ης Μαρτίου 1995, για τη διαχείριση της αλιευτικής προσπάθειας όσον αφορά ορισμένες αλιευτικές ζώνες και αλιευτικούς πόρους της Κοινότητας (5), προβλέπει ότι τα κράτη μέλη λαμβάνουν τα αναγκαία μέτρα για να υποχρεώνουν τα πλοία που φέρουν τη σημαία τους να ανακοινώνουν κατά την είσοδο και την έξοδο από μια αλιευτική ζώνη τα αλιεύματα που βρίσκονται επί του σκάφους, αρχής γενομένης από την εφαρμογή, το αργότερο την 1η Ιανουαρίου 1998, της κοινοτικής υποδομής για τη διαχείριση των δεδομένων σχετικά με τα αλιεύματα των αλιευτικών πλοίων στα κοινοτικά ύδατα 7

ότι είναι ανάγκη να θεσπιστούν διατάξεις εφαρμογής για την ανακοίνωση της έκθεσης η οποία είναι γνωστή με το όνομα «έκθεση αλιευτικής προσπάθειας» 7

ότι δεδομένου ότι, το κοινοτικό σύστημα επιτήρησης των σκαφών από δορυφόρο εξασφαλίζει ότι οι ανακοινώσεις των αλιευτικών σκαφών λαμβάνονται από το κράτος μέλος της σημαίας καθώς και, ενδεχομένως, από το παράκτιο κράτος μέλος, θα πρέπει να προβλεφθεί η δυνατότητα της χρησιμοποίησης του συστήματος αυτού για την ανακοίνωση των αλιευμάτων 7

ότι ο κανονισμός (ΕΟΚ) αριθ. 2847/93 θα πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2847/93 τροποποιείται ως εξής:

1. Στο άρθρο 19β παράγραφος 1 προστίθεται η ακόλουθη περίπτωση:

«- τα αλιεύματα που διατηρούνται επί του σκάφους κατ' είδος σε χιλιόγραμμα ζώντος βάρους.»

2. Στο άρθρο 19β προστίθεται η ακόλουθη παράγραφος:

«4. Λεπτομερείς κανόνες για την εφαρμογή του παρόντος άρθρου θα θεσπισθούν, σύμφωνα με τη διαδικασία του άρθρου 36.»

3. Στο άρθρο 19γ παράγραφος 1 προστίθεται το ακόλουθο κείμενο μετά τις λέξεις «με τέλεξ,»: «με VMS,».

4. Το άρθρο 19δ, αντικαθίσταται από το ακόλουθο κείμενο:

«Άρθρο 19δ

Τα κράτη μέλη λαμβάνουν τα απαραίτητα μέτρα για να εξασφαλίσουν ότι οι εκθέσεις αλιευτικής προσπάθειας που παραλαμβάνονται σύμφωνα με τα άρθρα 19β και 19γ καταχωρούνται σε ηλεκτρονική μορφή.»

5. Προστίθεται το ακόλουθο άρθρο:

«Άρθρο 19ι

Προκειμένου να εξασφαλισθεί η τήρηση των κατά τα άρθρα 19β, 19γ και 19ε υποχρεώσεων, κάθε κράτος μέλος διασταυρώνει και επαληθεύει τα δεδομένα που απορρέουν από αυτές τις υποχρεώσεις.»

Άρθρο 2

Ο παρών κανονισμός αρχίζει να ισχύει από την 1η Ιανουαρίου 1998.

Εφαρμόζεται από την 1η Ιουλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 30 Οκτωβρίου 1997.

Για το Συμβούλιο

Ο Πρόεδρος

F. BODEN

(1) ΕΕ C 188 της 22. 7. 1995, σ. 8.

(2) ΕΕ C 269 της 16. 10. 1995, σ. 221.

(3) ΕΕ C 18 της 22. 1. 1996, σ. 102.

(4) ΕΕ L 261 της 20. 10. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 686/97 (ΕΕ L 102 της 19. 4. 1997, σ. 1).

(5) ΕΕ L 71 της 31. 3. 1995, σ. 5.